《寄黄树斋》
清代·艾畅

一别柴关掩玉华，情怀寥落亦堪嗟。溪风渐冷鹤噤语，山雪欲来梅试花。

小病屐声三径涩，间愁阑影一阶斜。思君怕对空潭水，照得吟肩瘦倍加。

作者简介：清江西东乡人，字至堂。初以举人官临江教授，补广东博罗知县。在官一年即乞归。道光二十年成进士。工诗古文，兼通经学。有《诗义求经》、《论语别注》、《至堂诗钞》等。